Târgu Jiu
Târgu Jiu čita se Targu Žiju (njemački: Turgukukuli, mađarski: Zsilvásárhely) je grad na jugozapadu
Rumunjske od 82,504 stanovnika (1992. bilo ih je 98,238)

Târgu Jiu je administrativni centar okruga (judet) Gorj.

Geografske karakteristike
Târgu Jiu leži duž obala rijeke Jiu, udaljen 114 km sjeveroistočno 
od Craiove i oko 288 od Bukurešta.

Târgu Jiu leži u južnom dijelu depresije Petroşani, poznate po površinskom iskopu ugljena i naftnim 
bušotinama.

Njegovo ime je slavenskog porijekla, jer je Târgu izveden od - trg, pa ime grada znači Trgovište na rijeci Jiu. 
To nije nimalo rijetko u tom kraju, gdje brojni toponimi imaju slavensko porijeklo, jer se zna da su se Slaveni naselili na 
prostoru Dacije tokom 6. vijekai prilično dugo (negdje čak do početka 19. vijeka) očuvali svoj jezik, ali su manje više 
asimilirani u Rumunje.

Historija
Târgu Jiu je izrastao kao trgovište, na ruševinama nekadašnjeg rimskog naselja. Tokom čitave njegove 
historije sve do 19. vijeka, gradom su često vladali lokalni bojari.

Dolina rijeke Jiu bila je poprište teških borbi u Prvom svjetskom ratu (naročito 1916.) a i za Drugog svjetskog rata. 

U gradskom parku podignut je spomenik u čast poginulim rumunjskim vojnicima za Prvog svjetskog rata, kog je izradio slavni skulptor Constantin Brâncuşi. On je rođen u nedalekom selu Hobiţa, ali je jedno vrijeme živio u gradu. 
Danas su njegove skulpture i kuća u kojoj je živio (pretvorena u muzej) najveće atrakcije Târgu Jiua.

Privreda
Nakon Drugog svjetskog rata, grad se brzo razvio iz malog trgovišta poljoprivrednim proizvodima u industrijski centar u kom se proizvode prehrambeni proizvodi, cigarete i obrađuje drvo. 

Grad je dobro povezan cestama i željeznicom sa ostalim gradovima u zemlji.

Gradovi prijatelji

Izvori

Vanjske veze 

 Službene stranice grada  
 Târgu Jiu na portalu Encyclopædia Britannica 

Gradovi u Rumunjskoj
Wikiprojekat geografija/Naselja u Rumuniji